CELEX: 62021TN0695
Language: mt
Date: 2021-10-28 00:00:00
Title: Kawża T-695/21: Rikors ippreżentat fit-28 ta’ Ottubru 2021 – Alauzun et vs Il-Kummissjoni

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/45
            
         
      Rikors ippreżentat fit-28 ta’ Ottubru 2021 – Alauzun et vs Il-Kummissjoni
      (Kawża T-695/21)
      (2022/C 2/62)
      Lingwa tal-kawża: il-Franċiż
      
         Partijiet
      
      
         Rikorrenti: Virginie Alauzun (Saint-Cannat, Franza) u 774 rikorrent ieħor (rappreżentant: F. Di Vizio, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tikkonstata li l-Kummissjoni Ewropea (KE) astjeniet illegalment milli tinkludi t-testijiet ta’ karċinoġenità u ta’ ġenotossiċità fil-fażi preklinika għall-vaċċini bit-teknoloġija mRNA;
               
            
                  —
               
               
                  tordna lill-Kummissjoni Ewropea li tinkludi t-testijiet ta’ karċinoġenità u ta’ ġenotossiċità fil-fażi preklinika għall-vaċċini bit-teknoloġija mRNA li għadhom mhux awtorizzati fil-kuntest tal-proċedura tal-EMA;
               
            
                  —
               
               
                  tordna lill-Kummissjoni Ewropea li tinkludi t-testijiet ta’ karċinoġenità u ta’ ġenotossiċità fil-fażi ta’ farmakoviġilanza għall-vaċċini bit-teknoloġija mRNA diġà awtorizzati fil-kuntest tal-proċedura tal-EMA;
               
            
                  —
               
               
                  titlob lill-Kummissjoni li tiġi kkomunikata l-informazzjoni li ġejja:
                  
                              —
                           
                           
                              il-bażi leġiżlattiva preċiża li permezz tagħha t-testijiet inkwistjoni ma kinux ġew inklużi fil-fażijiet ta’ testijiet prekliniċi u ta’ farmakoviġilanza;
                           
                        
                              —
                           
                           
                              il-leġiżlazzjoni li tistabbilixxi l-eżamijiet obbligatorji meħtieġa għall-awtorizzazzjoni tal-vaċċini ta’ tekonoloġija mRNA.
                           
                        
            
                  —
               
               
                  tikkundanna lill-Kummissjoni Ewropea għall-ispejjeż kollha tar-rikorrenti.
               
            
         Motivi u argumenti prinċipali
      
      Insostenn tar-rikors, ir-rikorrenti jinvokaw ksur tad-dritt tal-Unjoni u nuqqas ta’ azzjoni min-naħa tal-Kummissjoni. Ir-rikorrenti sostnew, f’dan ir-rigward, li l-Kummissjoni ma kinitx osservat l-obbligu tagħha li jirriżulta mill-Artikolu 168 TFUE li jiġi żgurat “livell għoli ta’ ħarsien tas-saħħa fiżika u mentali” billi tat awtorizzazzjoni ta’ tqegħid fis-suq kundizzjonali għall-vaċċini tat-teknoloġija mRNA fl-assenza ta’ studji ta’ karċinoġenità u ta’ ġenotossiċità.